jkorsvik/nowiki_second_scrape_merged huggingface dataset:
Boden kommune

Boden kommune er en kommune i Norrbottens län i landskapet Norrbotten i Sverige. Kommunen grenser til nabokommunene Jokkmokk, Gällivare, Överkalix, Luleå og Älvsbyn. Kommunens administrasjonssenter er Boden.


== Administrativ historikk ==
Det opprinnelige sognet Överluleå brøt i 1831 ut fra Nederluleå. Når kommunalreformen fra 1862 trådte i kraft ble sognet innretta som Överluleå landskommune. I 1892 brøt Ederfors landskommune ut fra Överluleå, og i 1896 ble den raskt voksende garnisonsbyen Boden et municipalsamhälle innen Överluleå landskommune. I 1919 brøt Boden ut for å danne Bodens stad. Kommunalreformen i 1952 påvirka ikke området. I 1967 ble Överluleå gjenforent med byen, og kommunen fortsatte under navnet Bodens stad; Gunnarsbyns församling fra Råneå landskommune ble også innlemma i kommunen. I 1971 ble Boden kommune slik den er i dag danna, da Edefors landskommune ble slått sammen med Bodens stad.


== Historie ==


=== Urtid ===
Fornminnet i Alträsk utafor Boden har sammen med andre i Jokkmokk, Vuollerim og Överkalix lagt grunn for den nye forståelsen av den norrländske urtida. Boplassvollene i Alträsk har blitt datert til å være 7000 år gamle.


=== Yngre jernalder ===
I Heden har det blitt gjort funn fra kommunikasjon (handel o.l.) med sørlige Sverige i den yngre jernalderen på 1000-tallet. I Heden-området ble også kommunens første kirke bygd, men denne ligger nå i ruiner.


=== Middelalderen ===
Første gang Boden (som Bodebyn) ble nevnt skriftlig var i et riksskatteinnkrevingsskrift fra 1539.


=== Moderne historie ===
Överluleå kirke ble bygd i 1827, og sentrum ble dermed flytta fra Heden til Bodträsket.
Siden slutten av 1800-tallet har både Stambanan genom övre Norrland (Stockholm–Haparanda) og Malmbanan (Luleå–Narvik) gått gjennom kommunen.
På begynnelsen av 1900-tallet begynte man å etablere fort og garnison (Bodens fästning) i byen for å beskytte dens viktige stilling. Den største risikoen ble ansett å være angrep østfra, fra Russland. Fram til 1990-årene var arbeidsmarkedet i kommunen prega av arbeidet i garnisonen, samt garnisonssjukehuset som ble bygd i nærheten av kasernene. På 90-tallet ble sjukehuset flytta til Södre Sunderbyn i Luleå kommune.


== Geografi ==


=== Tettsteder ===
Boden kommune hadde seks tettsteder i 2010. I tabellen oppgis antall innbyggere per 31. desember 2010.


=== Småsteder ===
I tillegg til de seks tettstedene finnes det også 15 småsteder (småorter) i kommunen:


== Vennskapskommuner ==
Boden har tre vennskapskommuner i andre land:

 Alta, Norge
 Uleåborg, Finland
 Apatity, Russland


== Referanser ==


== Eksterne lenker ==
Offisielt nettsted 
(en) Boden Municipality – kategori av bilder, video eller lyd på Commons 
Offisiell hjemmeside for Boden kommune
Rotor (maskindel)

En rotor (fra engelsk rotate, «kretse» etter latin rotundus, «rund») er en roterende maskindel eller motordel. 
Den delen av en motor som ikke roterer kalles stator. Benevnelsen blir oftest assosiert med den ubevegelige delen på en elektrisk motor, generator eller turbin.
Rotor kan også henvise til en type elektromotor som er konstruert for å snu en mottakerantenne i bestemte retninger.
Vidar Giske Henriksen

Vidar Giske Henriksen (født 31. januar 1989) er en norsk fotballspiller som spilte for Kristiansund FK som høyreback/midtstopper/midtbane. Han har representert Norge gjennom spill på G-18 og G-19-landslaget.
Han har tidligere spilt for Kristiansund FK, Kristiansund BK, Molde Fotballklubb, Strindheim IL og Kolstad Fotball.


== Referanser ==


== Eksterne lenker ==
(en) Vidar Giske Henriksen – Transfermarkt
William Mapother

William Reibert Mapother jr. (født 17. april 1965) er en amerikansk skuespiller og tidligere lærer, kjent for rollen som Ethan Rom i TV-serien Lost.


== Personlig liv ==
Mapother ble født i Louisville i Kentucky. Foreldrene het Louisa og William Reibert Mapother sr. Mapother er søskenbarn med Tom Cruise, da Mapothers far er Cruises fars bror. Han har to søstre, Katherine og Amy, som også er født i Louiseville i Kentucky. Faren var advokat og også dommer i årene 1967-1970. Faren gikk bort 22. juni 2006 etter å ha kjempet i lengre tid mot lungekreft.Mapother har studert ved University of Notre Dame og underviste på en videregående skole i East Los Angeles i tre år før han ble skuespiller. Karakterene han spiller er ofte skremmende og «mørke». Han spilte en avgjørende rolle i Todd Fields In The Bedroom, men rollen han spilte som Ethan Rom i tv-serien Lost er kanskje best kjent. Karakteren ble skrevet ut av serien nokså tidlig i første sesong, men har siden dukket opp i fem episoder gjennom såkalte «flashbacks». Han har dermed spilt i totalt ni episoder av serien.


== Filmografi ==
Tell Me How I Die (2016) som dr. Jerrems.
A Warrior's Heart (2011) som trener David Milligan.
The Burrowers (2008) … som Parcher
Hurt (2008) … som Darryl Coltrane
World Trade Center (2006) … som Jason Thomas
Moola (2005) … som Steve
Threshold (2005) ... som Gunneson
The Inside (2005) ... som Ronald Ewing (episoden «Skin And Bone»)
The Zodiac (2005) ... som Dale Coverling
Moving McAllister (2005) ... som Bob
Lords of Dogtown (2005) ... som Donnie
Lost (2004–2007)...som Ethan Rom
Suspect Zero (2004)... som Bill Grieves
The Grudge (2004) ... som Matthew
Minority Report (2002) ... som hotellresepsjonist
Vanilla Sky (2001) ... (ukreditert) som clubgoer
Swordfish (2001) ... som Gabriels crew
In the Bedroom (2001) ... som Richard Strout
Almost Famous (2001) ... (scenene ble slettet) som bartender
Mission: Impossible 2 (2000) ... som Wallis
Magnolia (1999) ... som WDKK-direktørs assistent
Born on the Fourth of July (1989) ... (som William R. Mapother) ... som Platoon – Vietnam
CSI … som Douglas Sampson
Without Limits … som medlem av Oregon-teamet


== Referanser ==


== Eksterne lenker ==
(en) Offisielt nettsted 
(en) William Mapother – kategori av bilder, video eller lyd på Commons 
(en) William Mapother på Internet Movie Database 
(sv) William Mapother i Svensk Filmdatabas 
(da) William Mapother på Scope 
(fr) William Mapother på Allociné 
(en) William Mapother på AllMovie 
(en) William Mapother hos Rotten Tomatoes 
(en) William Mapother hos The Movie Database
Perfluoroktylsulfonat

Perfluoroktylsulfonat (PFOS) er en giftig perfluorerte organiske forbindelse som ikke nedbrytes i naturen. PFOS fremstilles syntetisk, men kan også dannes ved nedbrytning av PFOS-relaterte forbindelser.
PFOS har vært brukt i industri- og forbrukerprodukter siden 1950-årene, hovedsakelig på grunn av gode overflateegenskaper. Stoffet brukes blant annet i impregnering, brannslukningsmidler og skismøring.
PFOS kan binde seg til proteiner i blod og akkumuleres i kroppen og oppkonsentreres i næringskjeden. PFOS er giftig ved gjentatt eksponering og reproduksjonsskadelige effekter på pattedyr er påvist. PFOS kan forårsake uønskede langtidsvirkninger i vannmiljø.I Stortingsmelding nr. 14 (2006–2007) Sammen for et giftfritt miljø – forutsetninger for en tryggere fremtid er det et nasjonalt mål at utslippene av perfluoroktylsyre og perfluoroktylsulfonat-relaterte forbindelser skal stanses eller reduseres vesentlig innen 2010. PFOS er forbudt i brannskum, tekstiler og impregneringsmidler.


== Se også ==
Perfluorert oktansyre (PFOA)


== Referanser ==


== Eksterne lenker ==
Miljødirektoratet: Kjemikalier
Jokkmokk

Jokkmokk (lulesamisk: Jåhkåmåhkke eller Dálvvadis) er et tettsted i Norrbottens län i landskapet Lappland i Sverige. Det er Jokkmokk kommunes administrasjonssenter. I 2010 hadde tettstedet 2 786 innbyggere.Jokkmokk ligger ved E45 straks nord for polarsirkelen. Kommunen er den nest største etter Kiruna kommune. Kommunen grenser mot Norge i vest. 
Jokkmokk er kjent for «Jokkmokks marked», som feiret 400-årsjubileum i 2005, samt for sin rolle som en sentral samisk samlingsplass. I Jokkmokk finnes blant annet fjellmuseet Ájtte, samt flere kunst- og håndverksbutikker. Det er også kjent som et viktig kultursted. Jokkmokk har en stor samisk befolkning.
I Jokkmokk ligger Samernas utbildningscentrum som tidligere ble kalt Samernas folkhögskola.
Jokkmokk har et rikt foreningsliv og idrettsaktivitet i forhold til folketallet.
Navnet Jokkmokk har vært tolket som en forsvenskning av de samiske ordene for «elv» og «krok». Andreleddet kan imidlertid også være avledet av det samiske ordet for «eid». Det alternative lulesamiske navnet Dálvvadis betyr vinterboplass.


== Kuriositet ==
Jokkmokk har gitt opphav til navnet på en fabrikk i Japan, Yoku Moku, som lager svært populære delikatessekaker. Navnet kommer av at eieren, Noriichi Fujinawa, besøkte Jokkmokk og likte «den vakre bygda og den vennlige befolkningen» så godt at han brukte navnet i selskapet sitt.
Plateartisten Jokkmokks-Jokke (Bengt S. Djupbäck, 1915–1998) oppnådde en viss folkelig popularitet i Sverige på 1960- og 1970-tallet.


== Referanser ==


== Eksterne lenker ==
(en) Jokkmokk – kategori av bilder, video eller lyd på Commons
Kalix kommune

Kalix kommune (finsk: Kainuun kunta, meänkieli: Kaihnuun kunta) er en kommune i landskapet Norrbotten i Norrbottens län i Sverige. Kalix grenser mot nabokommunene Luleå, Överkalix, Övertorneå og Haparanda. Kommunens administrasjonssenter ligger i tettstedet Kalix. Kalix kommune har drøyt 17 000 innbyggere (2009). Folketallet er på tilbakegang.


== Språk ==
I februar 2011 ble Kalix inkludert i forvaltningsområdet for meänkieli og finsk og Kalix er en av seks svenske kommuner hvor meänkieli har status som offisielt minoritetsspråk.


== Tettsteder ==
Kalix kommune hadde tolv tettsteder i 2010. I tabellen oppgis antall innbyggere per 31. desember 2010.


== Referanser ==


== Eksterne lenker ==
Offisielt nettsted 
(en) Kalix Municipality – kategori av bilder, video eller lyd på Commons 
Kalix kommunes hjemmesider
Kort om Kalix kommune
Atrazin

Atrazin, 2-klor-4-(etylamin)-6-(isopropylamin)-s-triazin, er en s-triazin-ring herbicid som brukes globalt for å stoppe pre- og post-tiltak bredspektrede gress og  ugress i store åkre. Atrazin bindes til plastokinon-binding protein i fotosystem II, som hindrer elektrontransport. Atrazin er en av de mest vanlige herbicider og ifølge Environmental Protection Agency (EPA) brukte USA 77 millioner lb atrazin i 2003. Av ulike kjemiske stoffer funnet i vann på jorda, er Atrazin det stoffest som finnes mest av. Det er påvist at Atrazin kan påvirke hormoner, deriblant har det blitt påvist at stoffet påvirker bl.a. amfibier og fisker kraftig nok til at hannene begynner å skifte kjønn, reduserer sædmengden og utvikler eggstokker. Det er også mye som tyder på at stoffer som bl.a. atrazin kan påvirke mennesker, og har blitt koblet til bl.a. eggstokkreft, prostatakreft og brystkreft. I 1989 innførte Sverige et forbud mot Atrazin, året etter fulgte Norge, så Tyskland og Italia i 1991, Finland i 1993, Danmark og Østerrike i 1995, Belgia i 2002 og Frankrike i 2003. I 2004 innførte EU et forbud mot Atrazin. Stoffet produseres i Sveits, hvor det har blitt forbudt av EU, men selges til utlandet, deriblant USA.
Halveringstid for atrazin i jord er 15 til 100 dager. Atrazin og dets derivater brukes i mange industrielle prosesser også, som i fargestoffer og eksplosiver.  Hydroksyatrazin er uregulert og dets mulige helseeffekter er ikke kjent.  Men atrazin er det vanligste herbicid i conservation tillage-system, et system designet for å hjelpe til å motvirke jorderosjon and avrenning med så mye som 90 prosent.
Oral LD50 for atrazin er 3090 mg/kg i rotter, 1750 mg/kg i mus, 750 mg/kg i kaniner og 1000 mg/kg i hamster. Dermal LD50 i kaniner er 7500 mg/kg og større enn 3000 mg/kg i rotter. 1-times inhalering LC50 er større enn 0.7 mg/L i rotter. 4-time inhalering LC50 er 5.2 mg/L i rotter.


== Referanser ==
Malcolm Griffiths

Malcolm Griffiths (1941–2021) var en britisk jazzmusiker som hadde spesialisert seg som studiomusiker på trombone. Han hadde ved flere anledninger også bidratt med andre messingblåseinstrumenter. 
Griffiths startet sin musikalske karriere sent på 1960-tallet hvor han spilte med jazzartister som John Surman, Mike Westbrook, Michael Gibbs, Chris McGregor og Hugh Hopper. Fra 1970-tallet og utover ble han på grunn av sin allsidighet ettertraktet hos forskjellige artister og musikksjangre, noe som gjorde at han ble studiomusiker og ble kreditert på studioalbum av blant andre Camel (Rain Dances fra 1977), Paul Carrack, Andy Fairweather-Low, Georgie Fame, Brian Ferry, Van Morrison, Anthony Phillips, Diana Ross, Paul Rutherford, Slade og Whitesnake.


== Referanser ==


== Eksterne lenker ==
(en) Malcolm Griffiths på Internet Movie Database 
(en) Malcolm Griffiths på Discogs 
(en) Malcolm Griffiths på MusicBrainz 
(en) Malcolm Griffiths på AllMusic
Dogon

Dogon er en folkegruppe som lever i de sørøstlige delene av Mali. Folkegruppen teller omkring 400 000 - 800 000 personer som bor spredt i over flere hundre byer i fjellsprekkene i Bandiagaraklippen. 

De snakker ulike dialekter av dogonspråket. Dogonene har en fortid som slaver for muslimske stammer i regionen, og har blitt solgt som slaver av de samme. Folket vandret nordover i Afrika på 1400-tallet, men vegret seg for å bli muslimer. De ville beholde sin egen religion og kultur. Idag er de fleste dogoner muslimer rent formelt, men har langt på vei bevart sin gamle kultur og sine opprinnelige animistiske trosforestillinger. 
Dogonene tror at livet oppsto utfra et lite frø, som i vibrerende eksplosjoner spredte seg utover i universet. Dette gjenspeiles som sikksakk-mønster i dogonenes kunst og arkitektur. Den viktigste guddommen er Amma, som skapte tvillingene Nummo – vannets gud – og Den bleke reven – ondskapens, opprørets og frigjørelsens gud. Det finnes også andre religiøse myter, og dogonenes religiøse liv preges av forfedrekult.
Dogonene er kjent som gode håndverkere, særlig treskjæring.
Deres hjemsted, Bandiagaraklippen, har siden 1989 vært et verdensarvminne.


== Eksterne lenker ==
(en) Dogon – kategori av bilder, video eller lyd på Commons 
DN: Berget skyddar dogonernas säregna kultur
Dogon Nommos (bilder mm)
Norsk Air

A/S Norsk Air var et flyselskap med base ved Sandefjord lufthavn, Torp. Det ble grunnlagt i 1961 som Vestfoldfly AS, men endret senere navnet  til A/S Norsk Flytjeneste, så til Norsk Air AS for til sist å hete  Widerøe Norsk Air AS, som til sist ble helhetlig inkorporert i Widerøe's Flyveselskap ASA


== Historie ==
I 1961 startet Øivind Skaunfelt Vestfoldfly ved Sandefjord lufthavn, Torp med en fireseters Cessna 172B ved å fly avisen Verdens Gang i ruten Oslo – Jarlsberg – Torp – Larvik – Skien. Selskapet startet så en flyskole på Torp med en toseters Cessna 150B. I 1962 skaffet selskapet seg en Piper PA-22 Tri-Pacer på flottører, som ble brukt til persontransport.
I 1967 hadde selskapet en flyskole som kunne tilby åtte måneder flyskole med 250 flytimer, som ga et norsk B-sertifikat. Et Trafikkflygersertifikat type B tillot en pilot å fly mot betaling i fly opp til en totalvekt på 5700 kg.
I 1968 endret selskapet navnet til Norsk Flytjeneste og skaffet seg to nye spesialbygde Cessna 188 Agwagon landbruksfly, som i hovedsak ble brukt i sommerhalvåret til skogjødsling for skogeiere på Østlandet. Disse flyene ble begge solgt til det britiske selskapet Mindacre Ltd, i Norfolk, England, etter avslutning av skoggjødslingssesongen sent på året 1972.
Selskapet endret navnet sitt igjen på 1980-tallet til Norsk Air AS etter at Norsk Flytjeneste AS hadde fått rederikonglomeratet Kosmos AS inn på eiersiden. Gjennom dette samarbeidet fikk selskapet driftsrettighetene til fire nye passasjerfly av typen Embraer EMB-120 Brasilia med trykkabin, turbopropmotorer og plass til tyve passasjerer og en besetning på tre . Selskapet startet da fra Sandefjord lufthavn, Torp til Bergen lufthavn, Flesland, Stavanger lufthavn, Sola, København lufthavn, Kastrup og Trondheim lufthavnb, Værnes..
I 1989 ble selskapet kjøpt fra A/S Kosmos av Widerøe's Flyveselskap AS, og fungerte som datterselskap under navnet Widerøe Norsk Air AS frem til 1996, da fusjonerte driften inn i moderselskapet. I dag har virksomheten et større antall ruter ut fra Sandefjord lufthavn, Torp og har også teknisk vedlikehold ved lufthavnen.
Jolanda Čeplak

Jolanda Čeplak (født Jolanda Steblovnik 12. september 1976 i Celje, Slovenia) er en slovensk mellomdistanseløper.
I 2002 under EM innendørs i Wien, satte hun innendørs-verdensrekord på 800 meter med tiden 1:55.82 minutter. Samme året ble hun suveren europamester på denne distansen i München.
Under OL 2004 i Athen, etter en sterk avslutning, klarte hun bronsemedalje på 800 meter bak Kelly Holmes og Hasna Benhassi. Det måtte målfoto til for å skille Jolanda Čeplak og Hasna Benhassi. Maria Mutola måtte ta til takke med fjerdeplassen. 18. juni 2007 testet Čeplak positivt på EPO.


== Referanser ==


== Eksterne lenker ==
(de) Jolanda Čeplak – Munzinger Sportsarchiv 
(en) Jolanda Čeplak – Olympics.com 
(en) Jolanda Čeplak – Olympic.org 
(en) Jolanda Čeplak – Olympedia 
(en) Jolanda Čeplak – Sports-Reference (OL-resultater – arkivert) 
(en) Jolanda Čeplak – World Athletics 
(en) Jolanda Čeplak – Track and Field Statistics
Sandefjord ungdomskorps

Sandefjord Ungdomskorps (SUK) ble stiftet 10. februar 1925. SUK er et tradisjonsrikt korps og har vært og er en av grunnpilarene i Sandefjord bys musikkliv i over 80 år. Korpset har idag en ren janitsjarbesetning, bestående av ca. 60 musikere.
Av tradisjonelle konsertoppdrag kan nevnes Nyttårskonserten i Hjertnes Kulturhus, arrangert av SUK hvert år siden 1983. SUK har også deltatt jevnlig under NM for Amatørkorps, som hvert år avholdes i Trondheim. Beste plassering er 3.-plass i Elitedivisjonen i 1997.


== Dirigent ==
Odd Terje Lysebo har vært Sandefjord Ungdomskorps sin dirigent
siden 1991. Han har en bred musikalsk bakgrunn, med blant annet
studier i teori og komposisjon med komponisten Antonio Bibalo, og i
direksjon med Øivin Fjeldstad, Igor Markevitsj og Frederick Fennell.
I dag er han en anerkjent dirigent i så vel Norge som resten av
Europa, USA og Canada. I Norge har han blant annet dirigert samtlige
forsvarsmusikkorps og er stadig benyttet som gjestedirigent både i
inn- og utland. Han har gjestedirigert i de fleste europeiske land,
bl.a. det berømte franske korpset “Musique de la Garde Republicain
de Paris”. I USA har han dirigert bl.a.“The United States Army Band”,
“The United States Navy Band” og “The United States Army
Field Band”.
Lysebo er også stadig benyttet som gjesteforeleser og
gjestedirigent ved flere universiteter i USA, blant annet ved
“Eastman School of Music”, “Northwestern University”, “St. Olaf
College”, “Luther College” og “Concordia College”.
Mye av sin tid har Odd Terje Lysebo viet samtidsmusikk.
Flere norske og utenlandske komponister har skrevet og tilegnet
musikk til ham. Han har dirigert flere verdenspremierer,
europeiske og norske uroppførelser av en rekke betydningsfulle
verk av komponister som bl.a. Yngve Slettholm, Karel Husa,
Warren Benson og Michael Colgrass.
Odd Terje Lysebo er født i 1949 og bor i Larvik. Han har
mottatt en rekke priser for sitt arbeid, bl.a. Larvik kommunes kulturpris,
Hedrum Sparebank Kulturpris og Orpheus Award for sitt arbeid
innen amerikansk musikkliv.


== Eksterne lenker ==
Sandefjord Ungdomskorps
Batha

Batha er en av 23 regioner i Tsjad, med plassering sentralt i landet. Regionens hovedstad er Ati. Regionen består av det som tidligere var prefekturet Batha.


== Inndeling ==
Batha-regionen er inndelt i tre departement:


== Demografi ==
Regionen hadde i 2009 en befolkning på 488 458, hvorav 455 363 var fastboende og 33 095 nomader.De viktigste etnisk-språklige gruppene er arabere (33,62 %), bilalaer (18,11 %), kukaer (15,71 %), masaliter (5,73 %) og Mesmédjéer (5,61 %).


== Referanser ==
Borkou-Ennedi-Tibesti

Borkou-Ennedi-Tibesti (BET) var en region i Tsjad. Regionens hovedstad var Faya-Largeau. Regionen besto av det som tidligere var prefekturet Borkou-Ennedi-Tibesti. I 2008 ble regionen splittet opp i regionene Borkou, Ennedi og Tibesti.


== Inndeling ==
Borkou-Ennedi-Tibesti-regionen er inndelt i fire departement:


== Demografi ==
Regionen hadde en befolkning på 70 603 innbyggere i 1993, hvorav 59 479 var fastboende og 11 124 nomader. De viktigste etnisk-språklige gruppene er dazaere (55,96 %), tedaere (22,63 %), zaghawaere (10,17 %) og arabere (2,57 %).
Bandiagaraklippen

Bandiagaraklippen er en markant klippevegg i Moptiregionen i det vestafrikanske landet Mali. Klippeveggen, som er opptil 500 meter høy, strekker seg mer enn 150 km. 

Fjellskråningene er hjemsted for dogonfolket, og har på grunn av folkets unike tilpasning til naturen blitt utropt til et verdensarvområde. 
Bandiagara er en fjellkjede av sandstein, I enden av kjeden ligger Hombori Tondo, Malis høyeste fjell, 1 115 moh. Fjellet er verneverdig og severdig både av arkeologiske og etnografiske grunner, og på grunn av den karakteristiske geologien.
Dogonfolket vandret inn i dette området på 1300-tallet, og fordrev to folkegrupper som hadde bodd her tidligere: Tellem og Toloy. Mange av bygningene og anleggene her er opprinnelig skapt av Tellemfolket. Tellemfolket bodde i landsbyer i fjellskråningene, slik som Kani Bonzon, hvorfra Dogonene også spredte seg utover området da de kom. 


== Eksterne lenker ==
(en) Bandiagara Escarpment – kategori av bilder, video eller lyd på Commons 
UNEP World Conservation Monitoring Centre faktaark
Elladan

Elladan er en figur fra J.R.R. Tolkiens litterære verden. Han er en alv, sønn av Elrond og Celebrian, samt tvillingbror til Elrohir og bror av Arwen.
Vår Frelsers kirke

Vår Frelsers kirke kan vise til flere kirker:


== Norge ==
Oslo domkirke (tidl. Vår Frelsers kirke)
Drøbak kirke, også kjent som Vår Frelsers kirke
Vår Frelsers kirke (Fillan) i Fillan
Vår Frelsers kirke (Haugesund) i Haugesund
Vår Frelsers kirke (Mo i Rana) i forstaden Selfors i Mo i Rana
Vår Frelsers kirke (Farsund) i Farsund


== Danmark ==
Vor Frelsers kirke (København)


== Grønland ==
Vår Frelsers kirke (Nuuk) i Nuuk på Grønland
Elrohir

Elrohir er en figur fra J.R.R. Tolkiens litterære verden. Han er en alv, sønn av Elrond og Celebrian, samt tvillingbror til Elladan og bror av Arwen.
Munhumutapariket

Munhu Mutapa-riket (også Mutapa-imperiet, Mwene Mutapa og (portugisisk) Monomotapa; eller Store Zimbabwe-riket) var et historisk kongedømme (ca. 1250–1629) som omfattet området mellom Zambezielven og Limpopoelven i det sørlige Afrika, et område som i dag ligger i Zimbabwe og Mosambik.Kongedømmet er best kjent for hovedstaden Store Zimbabwe.


== Referanser ==
Älvsbyn kommune

Älvsbyn kommune (umesamisk: Ientjavállie, pitesamisk: Inntjáválle, lulesamisk: Ientjáválle) er en kommune i Norrbottens län i landskapet Norrbotten i Sverige. Kommunen grenser til nabokommunene Piteå, Boden, Jokkmokk og Arvidsjaur. Kommunens administrasjonssenter ligger i Älvsbyn.


== Geografi ==
Piteälven renner gjennom kommunen, og elva danner Europas største uregulerte foss, Storforsen, ved bygda Bredsel.Älvsbyen er knytta til det svenske jernbanenettet gjennom Stambanan genom övre Norrland og sidelinja Piteåbanan forbinder Älvsbyen med nærmeste større by, Piteå.


== Næringsliv ==
Ferdighusprodusenten Älvsbyhus og bakeribedriften Polarbröd ble grunnlagt i kommunen, og er fortsatt viktige arbeidsgivere.


== Tettsteder ==
Älvsbyn kommune hadde fire tettsteder i 2010. I tabellen oppgis antall innbyggere per 31. desember 2010.


== Befolkningsutvikling ==


== Vennskapsbyer ==
 Fauske, Norge
 Haapavesi, Finland
 Monchegorsk, Russland


== Referanser ==


== Eksterne lenker ==
Offisielt nettsted 
(en) Älvsbyn Municipality – kategori av bilder, video eller lyd på Commons Offisiell hjemmeside for Älvsbyn kommune